Čo znamená pojem vyvlastnenie a ako to funguje?
vyvlastnenie je krajnou formou obmedzenia vlastníckych práv, ktoré sú definované Ústavou sr. avšak Ústava sr rovnako definuje ochranu kultúrneho dedičstva, ktoré v istých prípadoch stojí nad súkromným vlastníctvom. tým prípadom je krajné zanedbávanie starostlivosti a ignorovanie vlastnej zodpovednosti, ktoré vedú k zániku kultúrneho dedičstva. zákon č. 282/2015 z. z. o vyvlastňovaní pozemkov a stavieb a o nútenom obmedzení vlastníckeho práva k nim definuje postup v takýchto prípadoch a určuje aj sumu, ktorú vyvlastňovací subjekt musí zložiť  na účet vyvlastňovaného.             v tomto prípade sa jedná o čiastku za tie nehnuteľnosti, ktoré sú predmetom ochrany kultúrneho dedičstva.  
v prípade liečebného domu machnáč boli nezávislým súdnym znalcom vo februári 2021 vyčíslené na všeobecnú technickú hodnotu vo výške                    320 336, 25 eur.
vyvlastňovaný subjekt má právo brániť  sa proti začatému vyvlastňovaciemu konaniu. v takom prípade bude vec postúpená príslušnému súdu a celý proces môže trvať aj niekoľko rokov.
referenčné náklady vypočítané z podobných obnov v európe napovedajú, že náklady na komplexnú obnovu začínajú na úrovni 3000 eur na m2 stavby, čo v prípade liečebného domu machnáč predstavuje približne 15 miliónov eur.
tieto prostriedky plánujeme získať  od viacerých medzinárodných inštitúcií, ktoré sú pripravené s obnovou liečebného domu machnáč pomôcť.  uchádzať  sa budeme o podporu všetkých dostupných dotačných schém a využiť  chceme aj rôzne formy crowdfundingu. obnove objektu by rovnako veľmi pomohol zisk titulu európskeho hlavného mesta kultúry pre mesto trenčín, kde je obnovený liečebný dom machnáč súčasťou programu.